टोक्योःजापान के उत्तरी द्वीप होक्काइडो में गुरुवार को आये भूकंप के बाद बिजली आपूर्ति पूरी तरह से ठप हो गयी है जिसे बहाल करने में कम से कम एक सप्ताह का समय लगेगा। जापान के व्यापार एवं उद्योग मंत्री हिरोशिगे सेको ने कहा कि भूकंप से सबसे बड़े बिजली संयंत्र को नुकसान पहुंचा है। बिजली आपूर्ति को बहाल होने में कम से कम एक सप्ताह का समय लगेगा। हिरोशिगे ने कहा कि सरकार होक्काइडो इलेक्ट्रिक पॉवर कंपनी का परिचालन पुन: शरू होते ही कुछ क्षेत्रों में जल्द से जल्द बिजली आपूर्ति बहाल करने का प्रयास करेगी।